EELNÕU 

KOHTLA-JÄRVE LINNAVOLIKOGU

O T S U S

Kohtla-Järve  								        2019   nr ....

Auto kasutusrendilepingu sõlmimiseks
nõusoleku andmine

Kohtla-Järve Linnavolikogu võttis vastu 30. jaanuaril 2013. a otsuse nr 264 „Auto kasutusrendilepingu sõlmimiseks nõusoleku andmine“. Kohtla-Järve Linnavalitsus ja Swedbank Liising Aktsiaselts sõlmisid 16. aprillil 2013. a liisingulepingu                     nr 01164151L (registreeritud Kohtla-Järve Linnavalitsuse dokumendiregistris            17. aprillil 2013. a numbri 2-8.12/123 all) sõiduauto OPEL INSIGNIA COSMO (edaspidi sõiduauto) kasutamiseks.
Sõiduautot kasutavad pidevalt majandusteenistuse teenistujad: heakorra peaspetsialist, keskkonna vanemspetsialist, projektidokumentatsiooni vanemspetsialist, vanemmenetleja, korrakaitseametnik ning linnamajanduse peaspetsialist Järve ja Kukruse linnaosas. Sõiduauto  läbisõit on seisuga 1. oktoober  2019. a 169 458 km. Vastavalt OÜ PolvenAuto hinnangule on sõiduauto tehniline seisukord halb. Garantiiremondi perioodi möödumisega on eeldatav remondi maksumus umbes 3 000 eurot. Liisinguleping lõppes 15. aprillil 2018. a. 
Seoses sellega, et sõiduauto ülalpidamise kulud on suured, oleks otstarbekas võtta kasutusrendile uus sõiduauto edaspidiste kulude vältimiseks.

Lähtudes ülaltoodust ja kohaliku omavalitsuse korralduse seaduse § 22 lõike 1  punkti 8 alusel Kohtla-Järve Linnavolikogu 

o t s u s t a b:

1.	Anda Kohtla-Järve Linnavalitsusele nõusolek ühe sõiduauto  kasutusrendilepingu sõlmimiseks summas kuni 26 000 (kakskümmend kuus tuhat) eurot ilma käibemaksuta tähtajaga kuni 5 (viis) aastaks.

2.	Volitada linnapea Ljudmila Jantšenko´t allkirjastama kasutusrendilepingut ülalmärgitud tingimustel. 

3.	Otsus jõustub teatavakstegemisest.

Otsust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavolikogule haldusmenetluse seaduses sätestatud korras või kaebuse esitamisega Tartu Halduskohtu Jõhvi kohtumajja halduskohtumenetluse seadustikus sätestatud korras. 

Riina Ivanova
volikogu esimees